Ngungi jangkrik ora angel lan luwih murah tinimbang manuk. Open-opene tur gampang, mangane gur suket jinis krokot lan geplak. Para bocah seneng golek jangkrik sawah nalika mangsa ketiga. Kandhang jangkrik uga bisa digawe dhewe. Carane gawe kandhang jangkrik yakuwi among kanthi nyepake ubarampene kang arupa pring lan lem kayu. Carane, pring kang wus ditugel dawane kurang luwih 20 cm, kandhele pring yaiku 0,5 cm. Wujude kaya gagang es krim, tipis, alus, lan wengkuh. Cacahe pring sing kaya gagang es krim kuwi kudu genep.
